Li Ning

| Mitalit | Mitalit | Mitalit |  |
| --- | --- | --- | --- |
|  Li Ning kantamassa olympiatulta 2008 kesäolympialaisten avajaisissa |  Li Ning kantamassa olympiatulta 2008 kesäolympialaisten avajaisissa |  Li Ning kantamassa olympiatulta 2008 kesäolympialaisten avajaisissa |  |
Maa:   Kiina
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | permanto |  |
|  Kultaa | Los Angeles 1984 | hevonen |  |
|  Kultaa | Los Angeles 1984 | renkaat |  |
|  Hopeaa | Los Angeles 1984 | joukkue |  |
|  Hopeaa | Los Angeles 1984 | hyppy |  |
|  Pronssia | Los Angeles 1984 | 12-ottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 1983 | joukkue |  |
|  Kultaa | Montreal 1985 | renkaat |  |
|  Hopeaa | Budapest 1983 | hyppy |  |
|  Hopeaa | Montreal 1985 | joukkue |  |
|  Hopeaa | Montreal 1985 | hevonen |  |
|  Hopeaa | Rotterdam 1987 | joukkue |  |
|  Hopeaa | Rotterdam 1987 | renkaat |  |
|  Pronssia | Moskova 1981 | joukkue |  |
|  Pronssia | Budapest 1983 | permanto |  |
|  Pronssia | Budapest 1983 | renkaat |  |
|  Pronssia | Montreal 1985 | permanto |  |
| Aasian kisat  | Aasian kisat  | Aasian kisat  |  |
|  Kultaa | New Delhi 1982 | moniottelu |  |
|  Kultaa | New Delhi 1982 | joukkue |  |
|  Kultaa | New Delhi 1982 | renkaat |  |
|  Kultaa | New Delhi 1982 | hevonen |  |
|  Kultaa | Soul 1986 | moniottelu |  |
|  Kultaa | Soul 1986 | joukkue |  |
|  Kultaa | Soul 1986 | permanto |  |
|  Kultaa | Soul 1986 | renkaat |  |
|  Hopeaa | New Delhi 1982 | nojapuut |  |
|  Hopeaa | Soul 1986 | hevonen |  |
|  Hopeaa | Soul 1986 | rekki |  |
Li Ning (kiin.: 李宁; pinyin: Lǐ Níng; s. 8. syyskuuta 1963 (muiden lähteiden mukaan 10. maaliskuuta 1963 tai 3. lokakuuta 1963)) on kiinalainen telinevoimistelija ja liikemies. Hän voitti vuoden 1984 kesäolympialaisissa Los Angelesissa kolme kulta-, kaksi hopea- ja yhden pronssimitalin. Hän on Guangxin Liuzhoussa syntynyt zhuang.
Li saavutti Los Angelesin olympialaisissa kultaa permannolla, hevosella ja renkailla, hopeaa hypyssä ja joukkuekilpailussa sekä pronssia 12-ottelussa. Nojapuilla hän oli kuudes. Soulin olympialaisissa 1988 hän oli neljäs joukkuekilpailussa ja viides permannolla.
Li saavutti MM-kilpailuissa kaikkiaan yksitoista mitalia. Moskovassa 1981 hän sai joukkuekilpailussa pronssia ja oli lisäksi rekillä viides, 12-ottelussa kuudes ja hevosella kahdeksas. Budapestissa 1983 hän saavutti kultaa joukkuekilpailussa, hopeaa hypyssä, pronssia permannolla ja renkailla sekä sijoittui neljänneksi hevosella ja kuudenneksi 12-ottelussa. Montrealin MM-kilpailuissa 1985 hän sai kultaa renkailla, hopeaa hevosella ja joukkuekilpailussa sekä pronssia permannolla. Lisäksi hän oli neljäs rekillä ja viides 12-ottelussa. Rotterdamissa 1987 hän saavutti hopeaa renkailla ja joukkuekilpailussa sekä sijoittui seitsemänneksi hevosella.
Li voitti Aasian kisoissa kultaa moniottelussa, renkailla ja joukkuekilpailussa sekä New Delhissä 1982 että Soulissa 1986. Lisäksi hän voitti kultaa hevosella 1982 ja permannolla 1986. Hopeaa hän saavutti nojapuilla 1982 sekä hevosella ja rekillä 1986.
Li saavutti universiadeissa kaikkiaan kymmenen mitalia. Bukarestissa 1981 hän saavutti kultaa permannolla, renkailla ja hevosella sekä pronssia joukkuekilpailussa. Zagrebissa 1987 hän sai hopeaa moniottelussa, renkailla ja joukkuekilpailussa sekä pronssia permannolla, hypyssä ja nojapuilla.
Li voitti maailmancupissa 1982 moniottelun, permannon, hevosen, renkaat, hypyn ja rekin sekä sijoittui nojapuilla kolmanneksi. Vuoden 1986 maailmancupissa hän voitti moniottelun, permannon ja hevosen sekä oli kolmas renkailla.
Li perusti vuonna 1990 Li Ning Company Limited -yrityksen. Hänet kelpuutettiin International Gymnastics Hall of Fameen vuonna 2000.
Li sytytti olympiatulen vuoden 2008 kesäolympialaisissa, jotka järjestettiin Pekingissä.